Завяршаць тую ці іншую працу заўсёды прыемна: азіраючыся назад, бачыш, як ішоў да мэты, якія праблемы ці перашкоды былі пераадолены на шляху, што ўдалося зрабіць так, як меркавалася, а да чаго, што называецца, рукі пакуль так і не дайшлі. Вось і “К” вырашыла падвесці вынікі тых мерапрыемстваў, якія было запланавана зладзіць паводле Дзяржаўнай праграмы “Культура Беларусі” на 2011 — 2015 гады, паглядзець, што атрымалася, а што не, а таксама ацаніць тое, на чым можна будзе засяродзіць увагу ў будучым... Каб атрымаць больш-менш аб’ектыўную “карцінку” пра зробленае-нязробленае ў рамках Дзяржпраграмы, “К” прысвеціць “разбору палётаў” асобны артыкул для кожнай з абласцей краіны. Першая ў нашым шэрагу — Брэстчына.